Diari Oficial de la Generalitat Valenciana


Sumari del DOGV 2384, del 10-11-1994 (1994/832966)

ORDRE de 23 de setembre de 1994 de la Conselleria d'Educació i Ciència, per ;a qual s'autoritza l'obertura i funcionament del centre , docent privat autoritzat de música de grau elemental Vicent Vera de Sueca (València).
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/23/(3)/dof/vci/html**

### Dades del document

Número de DOGV
:   2384

Data del DOGV
:   10-11-1994

Secció del DOGV
:   DISPOSICIONS GENERALS

Número del document
:   1994/832966


Data del document
:   23-09-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 23 de setembre de 1994, de la Conselleria d'Educació i Ciència, per la qual s'autoritza l'obertura i funcionament del centre docent privat autoritzat de música de grau elemental Vicent Vera de Sueca (València). [94/6963]  
Vist l'expedient incoat a instància del representant de la Societat Ateneu Musical de Sueca, en sol·licitud d'autorització d'obertura i funcionament per a un centre privat d'ensenyaments musicals de grau elemental anomenat Vicent Vera, situat al passeig de l'Estació, 3, de Sueca (València).  
Vist que l'expedient ha estat tramitat per la Direcció Territorial de València i que aquesta ha emés informe favorable supeditat al que emetera el Servei de Gestió i Supervisió de Projectes i Construccions el qual va emetre al seu torn, el corresponent informe favorable el 5 de maig de 1994.  
Vist que per la Resolució de la Direcció General de Centres Docents, de data 27 de maig de 1994, es va aprovar el projecte de les obres presentat per obtenir l'autorització ja que les instal·lacions proposades compleixen el que s'estableix en el Reial Decret 389/1992, sobre requisits mínims de centres d'Ensenyaments Artístics.  
Vist que tant la Unitat Tècnica de Construccions com la d'Inspecció Educativa han emés informe favorable.  
Vistos la Llei Orgànica Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament del següent centre docent privat:  
- Denominació genèrica: centre autoritzat d'ensenyaments musicals de grau elemental.  
- Denominació específica: Vicent Vera.  
- Titular: Societat Ateneu Musical de Sueca.  
- Domicili: Passeig de l'Estació, 3  
- Localitat: Sueca.  
- Província: València.  
- Codi: 43228220.  
- Ensenyaments que s'hi autoritzen: grau elemental de Música: Piano, Violí, Violoncel, Guitarra, Flauta, Clarinet, Saxòfon, Trompeta i Conjunt Coral.  
- Número de llocs escolars: 90  
- Centre al qual s'adscriu a efectes administratius: Conservatori Elemental de Música de Cullera (codi 56432934).  
Segon  
Autoritzar a aquest centre, provisionalment i fins a la seua extinció, d'acord amb el calendari vigent d'implantació de la LOGSE, a fer els ensenyaments del Pla 66 corresponents al nivell i especialitats autoritzades en el punt primer.  
Tercer  
El centre gaudirà de plenes competències acadèmiques en totes les matèries corresponents al nou sistema educatiu, i també a les del pla que s'extingeix, i estarà adscrit al Conservatori Elemental de Música de Cullera, exclusivament a efectes administratius.  
Quart  
Aquesta autorització produirà efectes des de l'inici del curs acadèmic 1994/95.  
Cinqué  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 23 de setembre de 1994  
El conseller d'Educació i Ciència,  
Joan Romero González


Còpia Permalink ELI